《临江仙》
清代·杨芳灿

记否徵歌桃叶渡，当筵频醉罗裙。东风吹暖一楼春。

花香欢气息，柳弱妾腰身。

漂泊天涯人易老，佳游早谢前尘。药炉经卷伴黄昏。

鬓沾秦塞雪，梦断楚山云。

作者简介：（1754—1816）江苏金匮人，字才叔，号蓉裳。乾隆四十二年拔贡生。历官甘肃伏羌知县、灵州知州，有能名。入为户部员外郎。工骈文诗词。有《直率斋稿》、《芙蓉山馆诗词稿》、《芙蓉山馆骈体文》等。生卒均在十二月中。